Við á leikskólanum Kiðagili störfum eftir SMT skólafærni . Markmið SMT-skólafærni er að skapa gott andrúmsloft í skólum og tryggja öryggi og velferð nemenda og starfsfólks . Lögð er áhersla á að koma í veg fyrir og draga úr óæskilegri hegðun nemenda með því að kenna og þjálfa félagsfærni , gefa jákvæðri hegðun gaum með markvissum hætti og samræma viðbrögð starfsfólks gagnvart nemendum sem sýna óæskilega hegðun . Þessi nálgun byggir á margra ára rannsóknum sérfræðinga í Oregon í Bandaríkjunum , og er framkvæmd í samráði við þá . SMT-skólafærni byggir á hugmyndafræði PMT-FORELDRAFÆRNI og er framkvæmd undir merkjum þeirrar þjónustueiningar , sem verið hefur leiðandi hér á landi í notkun og útbreiðslu PMT verkfæra til uppalenda . PMT ( Parent Management Training ) verkfærin eru vel rannsökuð af færustu sérfræðingum , notkun þerirra stuðlar að góðri aðlögun barna og þau eru því afar mikilvæg hjálpartæki . Foreldrum býðst að tileinka sér PMT-forleldrafærni jafnframt því sem skólasamfélagið á möguleika á innleiðingu SMT-skólafærni . Við á Kiðagili erum með SMT teymi sem er skipað deildarstjórum , sérkennslustjóra og skólastjóra . Hlutverk SMT teymis er sjá til þess að vinnubrögð SMT séu ávallt í notkun . Teymið hittist einu sinni í mánuði þar sem farið er yfir hvernig regluinnlögn gengur og hvort það sé eitthvað sem mætti betur fara varðandi SMT , teymið sér einnig um kynningar til nýrra starfsmanna . Það er í höndum deildarstjóra að unnið sé eftir SMT á deildum , að reglur séu sýnilegar og aðgengilegar . Deildarstjórar sjá einnig um að farið sé eftir því regluplani sem í gildi er og reglur séu kenndar eftir þeim fyrirmælum sem starfsmenn Kiðagils hafa komið sér saman um . Einnig er mikilvægt að SMT umræða fari fram á hverjum deildarfundi sem haldinn er . Þegar ákveðið var að taka SMT-skólafærni inn sem agastefnu Kiðagils , var það allur starfsmannahópurinn sem vann að því að semja þær reglur sem í húsinu eru og að koma sér saman um hvernig og hvenær væri best að kenna þær . Komið var upp SMT teymi eins og áður sagði en einnig eru í skólanum Lausnateymi . Í Lausnateymi er hægt að vísa málum frá deildum , málum sem ekki hefur verið hægt að leysa þar . Þetta hefur veist vel og oftar en ekki kemur Lausnateymi með tillögur að úrbótum í samstarfi við starfsfólk og oft foreldra . Þetta getur átt við þegar t.d. er sífelldur órói í samverustund , nemandi á í erfiðeikum með hegðun eða kennari á í erfiðleikum með að stjórna hóp . Í stuttu máli er SMT-skólafærni : Skýr fyrirmæli Kennsla í félagsfærni Jákvætt inngrip Virk notkun félagslegrar hvatningar Nemendum kenndar reglur skólans á beinan hátt Nemendum sett mörk á einfaldan og sanngjarnan hátt Áhersla á að koma í veg fyrir og draga úr óæslilegri hegðun nemenda Kenna og þjálfa félagsfærni , gefa jákæðri hegðun gaum með markvissum hætti Þessu náum við fram með þeim verkfærum sem SMT-skólafærni færir okkur , en þau eru : Fyrirmæli-Fyrsta skrefið í áttina að því að auka samstarfsvilja barna með jákvæðum hætti er að skoða þær leiðir sem foreldrar / kennarar nota til að gefa börnum / nemendum sínum fyrirmæli . Hvatning-Einstakt verkfæri fyrir foreldra til að kenna nýja hegðun og viðhalda henni með jákvæðum hætti . Sjálfstraust barna / nemenda helst mjög í hendur við þá hvatningu sem þau fá fyrir það sem þau geta eða gera rétt og vel og því má segja að hvatning sé “ góðvinur sjálfstraustsins ” . Lausn vanda-Allir þurfa að leysa ágreining . Best er að takast á við ágreiningsefni kerfisbundið og jafnóðum og þau koma upp til að forðast mikið ósætti . Kerfisbundin lausnaleit dregur úr samskiptaerfiðleikum og stuðlar að jafnvægi í fjölskyldunni og á leikskólanum Að setja mörk-Stöðva þarf óæskilega hegðun eða draga úr henni með því að setja mörk með mildum og sanngjörnum afleiðingum . Foreldrar verða að geta sagt NEI . Skylirðislaus ást foreldra til barna sinna þarf að ná til þess að geta sett þeim mörk . Tilfinningastjórnun-Uppeldi getur valdið mikilli steitu . Það er nauðsynlegt hverju foreldri að búa yfir aðferðum til að stjórna neikvæðum tilfinningum sínum . Tengsl foreldra við skóla-Foreldrar eru helstu kennarar barna sinna . Foreldrar geta haft áhrif á frammistöðu barnanna í skóla , með því að takast á við þann vanda , sem upp kann að koma hverju sinni , skoða í hverju vandinn liggur , greina hann í smærri skref og nýta viðeigandi foreldraverkfæri til að takast á við málið . Eftirlit-að hafa yfirlit yfir það sem barnið er að gera heima og heiman . Að geta stýrt barninu / nemandanum í verkefni og félagsskap sem er þroskandi .